Steinbergtunnelen

Steinbergtunnelen er en veitunnel mellom Ila og Ilsvika i Trondheim. Tunnelen er del av Nordre avlastningsvei.
Tunnelen har en rundkjøring midt inne i fjellet der den møter Marienborgtunnelen. 

Byggingen var opprinnelig planlagt å skje i to trinn. Første trinn mellom Ila og Ilsvika, og andre trinn fra Marienborg til en rundkjøring inni tunnelen.

Byggingen av den første delen startet 24. mars 2006, og fjellsprengningen var ferdig 14. september samme år. Det var planlagt at tunnelen skulle åpnes høsten 2007, men arbeidet med å ferdigstille tunnelen ble forsinketStatens vegvesen: Utsatt åpning for Steinbergtunnelen (6. februar 2008), og tunnelen kunne åpnes først 15. mars 2008. 

Under andre byggetrinn ble tunnelarmen mot sør gitt navnet Marienborgtunnelen. Steinbergtunnelen går derfor nå fra Ilsvika til Ila.

 Se også 
Marienborgtunnelen
Ilsviktunnelen

Veitunneler i Norge

 Referanser 

 Eksterne lenker 
 Adresseavisen: Steinbergtunnelen endelig åpnet  (15. mars 2008)

Kategori:Veitunneler i Trondheim
Kategori:Riksvei 706
Kategori:Ila (Trondheim)
Kategori:2008 i Norge
Kategori:Tunneler åpnet i 2008